भोपाल। मध्य प्रदेश के सिवनी में मंगलवार देर रात एक और प्रोपेन गैस का टैंकर पलट गया है। सूचना मिलते ही रेस्क्यू टीम को तत्काल जबलपुर से रवाना किया गया। गैस के रिसाव के चलते परतापुर ग्राम व भैरोगंज के कुछ इलाकों को खाली कराया गया। गौरतलब है कि दो दिन पहले भी इसी क्षेत्र में एक और गैस का टैंकर पलट गया था।
जानकारी के अनुसार सिवनी केएनएच-7 बायपास में ग्राम परतापुर के पास रात करीब 1 बजे प्रोपेन गैस से भरा टैंकर पलटा गया। टैंकर से रिस रही गैस की वजह से आसपास के खेतों में सफेद चादर बिछ गई। उधर, सूचना के बाद मौके पर पहुंची रेस्क्यू टीम और प्रशासनिक अमले ने पानी डालकर गैस को फैलने से रोकने का प्रयास किया।
क्या है प्रोपेन गैस
प्रोपेन गैस एक हाइड्रोकार्बन है। जिसका फार्मूला C3H8 है। रसोई गैस सिलेंडर में भी प्रोपेन और ब्यूटेन का मिश्रण होता है। कारखानों में प्रोपेन गैस का इस्तेमाल बॉयलर्स के ईंधन, बिजली उत्पादन के लिए और मशीनों में प्रक्रिया उत्तेजन के तौर पर किया जाता है। प्रोपेन हवा के संपर्क में आने से सौ गुणा फैलती है। जमीन से करीब डेढ़ फुट ऊपर तक रहती है।
आगे की स्लाइड्स पर देखें तस्वीरें...
hin_Deva hin_Deva awa_Deva hin_Deva hin_Deva